CELEX: 62018TN0270
Language: mt
Date: 2018-04-26 00:00:00
Title: Kawża T-270/18: Rikors ippreżentat fis-26 ta’ April 2018 – O'Flynn et vs Il-Kummissjoni

201806220561970602018/C 240/582702018TC24020180709MT01MTINFO_JUDICIAL20180426505121Kawża T-270/18: Rikors ippreżentat fis-26 ta’ April 2018 – O'Flynn et vs Il-Kummissjoni
 ---documentbreak--- C2402018MT5010120180426MT0058501512Rikors ippreżentat fis-26 ta’ April 2018 – O'Flynn et vs Il-Kummissjoni
   (Kawża T-270/18)2018/C 240/58Lingwa tal-kawża: l-Ingliż
      Partijiet
   
   
      Rikorrenti: Michael O'Flynn (Cork, l-Irlanda), Paddy McKillen (Dublin, l-Irlanda) u David Daly (Malahide, l-Irlanda) (rappreżentanti: M. Cush, SC, D. Hardiman, Barrister, P. O’Brien u D. O'Keeffe, Solicitors)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
            —
         
         
            tannulla d-Deċiżjoni tal-Kummissjoni Ewropea C(2018) 464 finali tal-25 ta’ Jannar 2018 (SA.43791(2017/NN)) (
                  1
               ) sa fejn hija ma qajmet ebda oġġezzjoni għall-allegata għajnuna lil u permezz tal-Aġenzija Nazzjonali ta’ Ġestjoni tal-Assi (National Asset Management Agency) (NAMA) jew alternattivament ma qisitx tali miżura bħala li tikkostitwixxi għajnuna,
         
      
            —
         
         
            tikkundanna lill-Kummissjoni għall-ispejjeż inklużi dawk relatati ma’ dawn il-proċeduri.
         
      
      Motivi u argumenti prinċipali
   
   Insostenn tar-rikors tagħhom, ir-rikorrenti jinvokaw erba’ motivi.
   
            1.
         
         
            L-ewwel motiv ibbażat fuq il-fatt li l-konvenuta kien messa bdiet proċedura ta’ investigazzjoni formali skont l-Artikolu 108(2) TFUE.
            
                     —
                  
                  
                     Ir-rikorrenti jallegaw, inter alia, li billi naqset milli tidba tali proċedra, il-konvenuta kisret id-drittijiet proċedurali tagħhom taħt l-Artikolu 108(2) TFEU kif ukoll il-prinċipju ta’ amministrazzjoni tajba billi naqset milli twettaq l-obbligu tagħha li tinvestiga b’mod diliġenti u imparzjali l-allegata għajnuna.
                  
               
      
            2.
         
         
            It-tieni motiv ibbażat fuq żbalji manifesti ta’ evalwazzjoni.
            
                     —
                  
                  
                     Ir-rikorrenti jallegaw li l-konvenuta wettqet żbalji manifesti ta’ evalwazzjoni meta adottat id-deċiżjoni kkontestata, inkluża l-konstatazzjoni tagħha li ma kien hemm ebda allegazzjoni ta’ użu ħażin tal-għajnuna mir-rikorrenti minkejja li tali allegazzjoni kienet magħmula espressament fil-punt 5.25 tal-ilment. Ir-rikorrenti jallegaw ukoll li kien hemm varji nuqqasijiet fl-evalwazzjoni tal-konvenuta tal-attivitajiet tan-NAMA.
                  
               
      
            3.
         
         
            It-tielet motiv ibbażat fuq nuqqas ta’ motivazzjoni mill-konvenuta.
            
                     —
                  
                  
                     F’dan ir-rigward, ir-rikorrenti jallegaw li l-konvenuta naqset milli tagħti motivazzjoni jew naqset milli tagħti motivazzjoni xierqa għad-deċiżjoni kkontestata billi, inter alia, naqset milli tispjega b’mod adegwat jew milli fil-fatt tispjega jew milli tispjega b’mod li jista’ jiġi vverifikat il-bażi tal-aċċettazzjoni tal-metodoloġija tan-NAMA sabiex tiddetermina l-vijabbiltà tal-proġetti ta’ żvilupp.
                  
               
      
            4.
         
         
            Ir-raba’ motiv ibbażat fuq ksur tal-Artikolu 106 TFEU.
            
                     —
                  
                  
                     Minbarra l-allegat ksur tad-dispożizzjonijiet tat-TFEU dwar l-għajnuna mill-Istat, ir-rikorrenti jallegaw li kien hemm ksur tal-Artikolu 106 TFEU, kif intqal fl-ilment tagħhom, iżda dwar dan il-punt ma rċevew ebda risposta mill-konvenuta.
                  
               
      (
         1
      )	ĠU 2018 C 60, p. 4.